
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2371 

23 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός λεπτομερειών για τη λειτουργία της 
Υπηρεσίας Εσωτερικής Επανεξέτασης της Γενι¬ 
κής Γραμματείας Δημοσίων Εσόδων, την εφαρ¬ 
μοστέα διαδικασία και τον τρόπο έκδοσης των 


αποφάσεων αυτής. 1 

Μετονομασία Νηπιαγωγείου Στρατονίκης Διεύθυν¬ 
σης ΠΕ Χαλκιδικής. 2 


Ένταξη των μελών Εκπαιδευτικού Προσωπικού του Τμή¬ 
ματος Εφαρμογών Πληροφορικής στη Διοίκηση και 
στην Οικονομία (ΕΠΔΟ) του πρ. ΤΕΙ Πάτρας με έδρα 
την Αμαλιάδα, και του Τμήματος Επιχειρηματικού 
Σχεδιασμού και Πληροφοριακών Συστημάτων του 
πρ. ΤΕΙ Πάτρας, στο Τμήμα Διοίκησης Επιχειρήσε¬ 
ων της Σχολής Διοίκησης και Οικονομίας του ΤΕΙ 


Δυτικής Ελλάδας, με έδρα την Πάτρα. 3 

ΑΠΟΦΑΣΕΙ Σ 

Αριθμ. ΠΟΑ 1209 (1) 


Καθορισμός λεπτομερειών για τη λειτουργία της Υπη¬ 
ρεσίας Εσωτερικής Επανεξέτασης της Γ ενικής Γ ραμ¬ 
ματείας Δημοσίων Εσόδων, την εφαρμοστέα διαδικα¬ 
σία και τον τρόπο έκδοσης των αποφάσεων αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 70Β του ν. 2238/94 «Κύρωση Κώδικα 
Φορολογίας Εισοδήματος» (Κ.Φ.Ε.), όπως προστέθηκε 
με την περίπτωση 1 της υποπαραγράφου Α5 της πα¬ 
ραγράφου Α' του πρώτου άρθρου του ν. 4152/2013 (Α' 
107/9-5-2013) και της περίπτωσης 2α της ιδίας παραγρά¬ 
φου, καθώς και της παραγράφου 6 του άρθρου 74 του 
ν. 2238/1994, όπως αντικαταστάθηκε με το άρθρο 74 
παρ. 8. εδ. γ του ν. 4172/2013, (Α' 167/23.7.2013). 

β) του άρθρου 5 παρ. 1 του ν.δ. 356/1974 (ΦΕΚ Α' 90) 
Κώδικας Είσπραξης Δημοσίων Εσόδων, όπως ισχύει. 


γ) της υποπαραγράφου γ' της παρ. 5 του άρθρου 55 
του ν. 4002/2011 (Α' 180) «Τροποποίηση της συνταξιο- 
δοτικής νομοθεσίας του Δημοσίου - Ρυθμίσεις για τη 
ανάπτυξη και την δημοσιονομική εξυγίανση - Θέματα 
αρμοδιότητας και Κοινωνικής Ασφάλισης», όπως αυτή 
προστέθηκε με την παρ. 9 του άρθρου 4 του ν. 4038/2012 
(Α' 14)», συμπληρώθηκε με εδάφιο β' με την παρ. 2 του 
άρθρου 35 του ν. 4141/2013 (Α' 81) «Επενδυτικά Εργαλεία 
Ανάπτυξης, παροχή πιστώσεων και άλλες διατάξεις» 
και αντικαταστάθηκε με την περ. 4 της υποπαραγρά- 
φου Β1 της παραγράφου Β του άρθρου πρώτου του 
ν. 4152/2013 (Α' 107) «Επείγοντα μέτρα εφαρμογής των 
νόμων 4046/2012, 4093/2012, 4127/2013». 

δ) της υποπαραγράφου Ε.2 της παραγράφου Ε' του 
άρθρου πρώτου του ν. 4093/2012 (Α' 222) «Εγκριση Με¬ 
σοπρόθεσμου Πλαισίου Δημοσιονομικής Στρατηγικής 
2013-2016-Επείγοντα Μέτρα Εφαρμογής του ν. 4046/2012 
και του Μεσοπρόθεσμου Πλαισίου Δημοσιονομικής 
Στρατηγικής 2013-2016», όπως τροποποιήθηκε και ισχύει. 

ε) των άρθρων 6, 7, 63, 64, 66, 69, 129 και 149 του 
ν. 2717/1999 «Κώδικας Διοικητικής Δικονομίας (Φ.Ε.Κ. 
Α97/17.5.1999) όπως ισχύει, καθώς και τις διατάξεις των 
άρθρων 6 και 25 του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Φ.Ε.Κ. 
Α45/9.3.1999), όπως ισχύουν. 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, ο οποίος κυρώ¬ 
θηκε με το «άρθρο πρώτο» του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» του π.δ. 284/1988 (Α'128) «Ορ¬ 
γανισμός του Υπουργείου Οικονομικών», όπως ισχύει. 

3. Το π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε «Υπουργείο Οικονομίας, Αντα¬ 
γωνιστικότητας και Ναυτιλίας»...» και του π.δ. 189/2009 
(Α' 221) «Καθορισμός και ανακατανομή αρμοδιοτήτων 
των Υπουργείων». 

4. το άρθρο 1 του Π.Δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρο- 

νίκης Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης...... 

5. Την υπ’ αριθ. Δ6Α 1015213 ΕΞ 2013/28-1-2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δη¬ 
μοσίων Εσόδων του Υπουργείου Οικονομικών», όπως 
τροποποιήθηκε την υπ’ αριθ. Δ6Α 1125239ΕΞ2013 (Β' 
2003/14-8-2013) απόφαση του Υπουργού Οικονομικών 
και του Υφυπουργού Οικονομικών. 

6. Την υπ’ αριθμ. Δ6Α 1118225 ΕΞ 2013/24-7-2013 από¬ 
φαση του Γ ενικού Γ ραμματέα της Γ ενικής Γ ραμματείας 
Δημοσίων Εσόδων «Καθορισμός της διάρθρωσης και 
των αρμοδιοτήτων της Υπηρεσίας Εσωτερικής Επανε¬ 
ξέτασης της Γενικής Γραμματείας Δημοσίων Εσόδων 
(ΦΕΚ 1893/1-8-2013). 

7. Την ανάγκη καθορισμού των διαδικασιών και των 
απαραίτητων λεπτομερειών, κατά την υποβολή ενδι- 
κοφανούς προσφυγής και της αίτησης αναστολής για 
την καταβολή ποσοστού πενήντα τοις εκατό (50%) του 
αμφισβητούμενου ποσού της πράξης, για τον υπόχρεο 
και για την φορολογική αρχή που εξέδωσε την πράξη. 

8. Το γεγονός ότι από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Ενδικοφανής προσφυγή ενώπιον 
της Υπηρεσίας Εσωτερικής Επανεξέτασης 
στο πλαίσιο της ειδικής διοικητικής διαδικασίας 

1. Ο υπόχρεος, εφόσον αμφισβητεί ρητές πράξεις που 
εκδίδονται σε βάρος του από τη φορολογική αρχή από 
1/8/2013 και εφεξής, πριν από την προσφυγή του στη 
Διοικητική Δικαιοσύνη, οφείλει να ασκήσει ενδικοφανή 
προσφυγή ενώπιον της Υπηρεσίας Εσωτερικής Επανε¬ 
ξέτασης της Γενικής Γραμματείας Δημοσίων Εσόδων 
με αίτημα επανεξέτασης στο πλαίσιο διοικητικής δια¬ 
δικασίας. Η ενδικοφανής προσφυγή κατατίθεται στην 
αρμόδια φορολογική αρχή που εξέδωσε την προσβαλ¬ 
λόμενη πράξη. 

2. Η άσκηση οποιοσδήποτε άλλης διοικητικής προσφυ¬ 
γής κατά των υποκειμένων στην ενδικοφανή προσφυγή 
πράξεων των φορολογικών αρχών, είναι απαράδεκτη. 

Άρθρο 2 

Αίτημα αναστολής καταβολής του ποσοστού 
πενήντα τοις εκατό (50%) του αμφισβητούμενου 
ποσού της πράξης 

1. Σε περίπτωση υποβολής από τον υπόχρεο, ταυτό¬ 
χρονα με την ενδικοφανή προσφυγή και αιτήματος ανα¬ 
στολής καταβολής του ποσοστού πενήντα τοις εκατό 
(50%) του αμφισβητούμενου ποσού της πράξης, η Υπη¬ 
ρεσία Εσωτερικής Επανεξέτασης δύναται να αναστείλει 
την πληρωμή του εν λόγω ποσοστού στην περίπτωση 
κατά την οποία κρίνεται ότι αυτό θα είχε ως συνέπεια 
την ανεπανόρθωτη βλάβη για τον υπόχρεο. Το αίτημα 


αναστολής υποβάλλεται με το έγγραφο της ενδικοφα- 
νούς προσφυγής ή αυτοτελώς με ιδιαίτερο έγγραφο 
που κατατίθεται την ίδια ημέρα με την άσκηση της 
ενδικοφανούς προσφυγής. 

2. Με την αίτηση αναστολής συνυποβάλλονται στην 
Υπηρεσία Εσωτερικής Επανεξέτασης και τα αποδεικτι¬ 
κά στοιχεία με τα οποία τεκμηριώνονται οι ισχυρισμοί 
του αιτούντος και απαραιτήτως υπεύθυνη δήλωση στην 
οποία ο αϊτών δηλώνει: α) τα παγκόσμια έσοδα ή ει- 
σοδήματά του από κάθε πηγή κατά το προηγούμενο 
και κατά το τρέχον οικονομικό έτος και β) την περι¬ 
ουσιακή του κατάσταση στην Ελλάδα και οπουδήποτε 
στην αλλοδαπή κατά το χρόνο κατάθεσης της αίτησης 
αναστολής. 

Αν ο αϊτών είναι φυσικό πρόσωπο, δηλώνονται και τα 
παγκόσμια έσοδα ή εισοδήματα από κάθε πηγή κατά 
το προηγούμενο και κατά το τρέχον οικονομικό έτος, 
καθώς και η περιουσιακή κατάσταση οπουδήποτε στην 
Ελλάδα και στην αλλοδαπή του ή της συζύγου και των 
ανηλίκων τέκνων αυτού κατά το χρόνο κατάθεσης της 
αίτησης αναστολής. 

Αν ο αϊτών είναι νομικό πρόσωπο ή οποιοσδήποτε 
μορφής νομική οντότητα, δηλώνονται και τα παγκόσμια 
έσοδα ή εισοδήματα από κάθε πηγή κατά το προηγού¬ 
μενο και κατά το τρέχον οικονομικό έτος, καθώς και η 
περιουσιακή κατάσταση οπουδήποτε στην Ελλάδα και 
στην αλλοδαπή, κατά το χρόνο κατάθεσης της αίτησης 
αναστολής, των συνδεδεμένων νομικών προσώπων με 
τον αιτούντα καθώς και των φυσικών προσώπων που 
σύμφωνα με τις εκάστοτε ισχύουσες διατάξεις ευθύ- 
νονται ατομικά για τις φορολογικές υποχρεώσεις του 
αιτούντος. Ως συνδεδεμένο νομικό πρόσωπο για την 
εφαρμογή της παρούσας παραγράφου, νοείται η σύνδε¬ 
ση με σχέση άμεσης ή έμμεσης ουσιώδους διοικητικής ή 
οικονομικής εξάρτησης ή ελέγχου, λόγω συμμετοχής του 
αιτούντος στο κεφάλαιο ή τη διοίκηση του άλλου νομικού 
προσώπου ή λόγω συμμετοχής των ιδίων προσώπων στο 
κεφάλαιο ή στη διοίκηση και των δύο νομικών προσώπων. 

Η περιουσιακή κατάσταση περιλαμβάνει ιδίως τα 
εμπράγματα και ενοχικά δικαιώματα σε ακίνητα, τις 
καταθέσεις οποιουδήποτε είδους και τα συναφή τρα¬ 
πεζικά προϊόντα, τις επενδύσεις σε κινητές αξίες, τα μη¬ 
χανοκίνητα ιδιωτικά μέσα μεταφοράς, τα δάνεια και τις 
δωρεές, τις μετοχές, τα μερίδια, τα δικαιώματα ψήφου 
ή συμμετοχής σε κεφάλαιο σε οποιοσδήποτε μορφής 
νομική οντότητα, όπως ορίζεται στην παράγραφο 3 του 
άρθρου 51Α του Κ.Φ.Ε. (ν. 2238/94) και τα εμπράγματα 
και ενοχικά δικαιώματα σε κινητά αξίας άνω των δέκα 
χιλιάδων (10.000) ευρώ. Μαζί με την περιουσιακή κατά¬ 
σταση δηλώνεται από τον αιτούντα και η εκτιμώμενη 
αγοραία αξία των περιουσιακών στοιχείων που περι¬ 
λαμβάνονται σε αυτήν. Για τα ακίνητα δηλώνεται και η 
αντικειμενική αξία αυτών. 

Αν ο αϊτών τηρεί λογιστικά βιβλία του Κ.Φ.Α.Σ. κατά 
τη διπλογραφική μέθοδο, με την αίτηση αναστολής 
συνυποβάλλονται ο τελευταίος ισολογισμός και το 
τελευταίο αναλυτικό ισοζύγιο γενικής λογιστικής του 
τρέχοντος οικονομικού έτους. 

3. Αίτηση αναστολής που δεν συνοδεύεται από τα 
προαναφερθέντα στοιχεία απορρίπτεται. 

Άρθρο 3 

Προθεσμία, περιεχόμενο και διαδικασία άσκησης 
της ενδικοφανούς προσφυγής 

1. Η ενδικοφανής προσφυγή ασκείται κατά πράξεων 
των φορολογικών αρχών, εντός ανατρεπτικής προθε¬ 
σμίας τριάντα (30) ημερών που αρχίζει από την κοινο¬ 
ποίηση της πράξεως, σύμφωνα με τα οριζόμενα στις 
σχετικές διατάξεις του Κώδικα Διοικητικής Δικονομίας. 

2. Η ενδικοφανής προσφυγή υποβάλλεται στην αρ¬ 
μόδια φορολογική αρχή από τον υπόχρεο και πρέπει 
να αναφέρει τους λόγους, τους ισχυρισμούς και τα έγ¬ 
γραφα στα οποία βασίζει το αίτημά του, να περιέχει 
τα ακριβή του στοιχεία, την προσβαλλόμενη πράξη, τη 
διεύθυνση στην οποία θα συντελούνται οι κοινοποι¬ 
ήσεις των αποφάσεων, των πράξεων και των λοιπών 
εγγράφων της Υπηρεσίας Εσωτερικής Επανεξέτασης, 
την διεύθυνση του ηλεκτρονικού ταχυδρομείου και τα 
εν γένει στοιχεία επικοινωνίας του υπόχρεου. Σε κάθε 
περίπτωση μεταβολής των στοιχείων επικοινωνίας που 
επήλθε μετά την υποβολή του αιτήματος της ενδικοφα- 
νούς προσφυγής, ο υπόχρεος οφείλει να γνωστοποιεί 
εγγράφως αυτά στην Υπηρεσία Εσωτερικής Επανεξέτα¬ 
σης, διαφορετικά οι κοινοποιήσεις γίνονται νομίμως βά¬ 
σει των αρχικά δηλωθέντων στοιχείων. Με το έγγραφο 
της ενδικοφανούς προσφυγής ο υπόχρεος οφείλει να 
διορίζει αντίκλητο και να αναφέρει τα πλήρη στοιχεία 
επικοινωνίας με αυτόν (όνομα, επώνυμο, πατρώνυμο, 
επάγγελμα, διεύθυνση επικοινωνίας, τηλέφωνο, τηλεο¬ 
μοιοτυπία, ηλεκτρονικό ταχυδρομείο). 

3. Ειδικότερα, η ενδικοφανής προσφυγή ασκείται, 
προκειμένου για σχολάζουσα κληρονομιά από τον κη¬ 
δεμόνα, για επιδικία από τον προσωρινό διαχειριστή, 
για μεσεγγύηση από το μεσεγγυούχο, για πτωχεύσα- 
ντα από το σύνδικο, για ανήλικο από τον ασκούντο τη 
γονική μέριμνα ή τον επίτροπο και επί πλειόνων από 
τον έναν από αυτούς ή γί αυτόν που τελεί σε δικαστική 
συμπαράσταση από το δικαστικό συμπαραστάτη και 
προκειμένου για θανόντα φορολογούμενο από τους 
κληρονόμους του και εν γένει από κάθε πρόσωπο του 
άρθρου 64 παρ. 1 του Κώδικα Διοικητικής Δικονομίας. 
Για όλες τις ως άνω περιπτώσεις, υποχρεωτικώς με την 
άσκηση της ενδικοφανούς προσφυγής συνυποβάλλονται 
και τα νομιμοποιητικά έγγραφα από τα οποία προκύ¬ 
πτουν οι παραπάνω ιδιότητες. 

4. Σε περιπτώσεις κατάργησης ή αναστολής λειτουρ¬ 
γίας, κατά περίπτωση, της φορολογικής αρχής ή τμήμα¬ 
τος ή γραφείου αυτής, που εξέδωσε την πράξη, η ενδι- 
κοφανής προσφυγή υποβάλλεται στη Δ.Ο.Υ. υποδοχής, 
η οποία και την διαβιβάζει σύμφωνα με τα οριζόμενα, 
στην Υπηρεσία Εσωτερικής Επανεξέτασης. 

5. Ο υπόχρεος ταυτόχρονα με την υποβολή της εν- 
δικοφανούς προσφυγής, συνυποβάλλει στην αρμόδια 
φορολογική αρχή και ηλεκτρονικό φάκελο (σε οπτικό 
δίσκο - Οϋ ή ΙΙ5Β κ.λπ.), στον οποίο περιλαμβάνονται 


σε μαγνητική μορφή και σε οποιαδήποτε αναγνώσιμη 
μορφή αρχείου: 

α) η υποβληθείσα ενδικοφανής προσφυγή, 

β) η αίτηση αναστολής σε περίπτωση αυτοτελούς 
υποβολής, 

γ) τα έγγραφα και δικαιολογητικά που επικαλείται 
(σε ηλεκτρονικά αρχεία), συνοδευόμενο από υπεύθυνη 
δήλωση άρθρου 8 ν. 1599/1986, με την οποία δηλώνεται 
το ακριβές του περιεχομένου των στοιχείων του ηλε¬ 
κτρονικού φακέλου. 

6. Ο προϊστάμενος της Υπηρεσίας Εσωτερικής Επα¬ 
νεξέτασης δύναται να αναθέτει την εξέταση της ενδι- 
κοφανούς προσφυγής σε υπάλληλο ή και υπαλλήλους 
των Τμημάτων Επανεξέτασης ή του Τμήματος Νομικής 
Υποστήριξης- Επανεξέτασης ή από κοινού κατά περί¬ 
πτωση. Αν ο υπόχρεος μαζί με την ενδικοφανή προ¬ 
σφυγή υποβάλλει και αίτημα αναστολής της καταβολής 
του πενήντα τοις εκατό (50%) του αμφισβητούμενου 
ποσού της πράξης, το αίτημα αυτό ανατίθεται στον 
ίδιο υπάλληλο με την ίδια ως άνω εντολή. 

Άρθρο 4 

Διαδικασία εξέτασης ενδικοφανούς προσφυγής 

1. Η Υπηρεσία Εσωτερικής Επανεξέτασης ερευνά στο 
πλαίσιο των αρμοδιοτήτων της τα πραγματικά και νο¬ 
μικά ζητήματα των υποθέσεων, λαμβάνοντας υπόψη 
την προσφυγή, τις πληροφορίες που έλαβε από τον 
υπόχρεο, τις απόψεις της αρμόδιας φορολογικής αρχής, 
καθώς και κάθε άλλη πληροφορία που σχετίζεται με 
την υπόθεση. Η διαδικασία διεξάγεται εγγράφως, με την 
επιφύλαξη των οριζόμενων στο παρόν άρθρο. 

2. Η Υπηρεσία Εσωτερικής Επανεξέτασης, εάν το κρί¬ 
νει απαραίτητο, δύναται εντός της οριζόμενης προθε¬ 
σμίας για την έκδοση της απόφασης επί της ενδικοφα- 
νούς προσφυγής, να καλεί τον υπόχρεο εντός πέντε (5) 
εργασίμων ημερών, προκειμένου αυτός να εκφράσει τις 
απόψεις του εγγράφως ως προς τα σχετικά ζητήματα 
και τους προβαλλόμενους με την άσκηση της ενδικο- 
φανούς προσφυγής λόγους και ισχυρισμούς. 

3. Στις περιπτώσεις που με την άσκηση της ενδικοφα- 
νούς προσφυγής προσκομισθούν στην Υπηρεσία Εσωτε¬ 
ρικής Επανεξέτασης νέα στοιχεία ή γίνει επίκληση νέων 
πραγματικών περιστατικών, ο υπόχρεος πρέπει να κα¬ 
λείται σε ακρόαση, προκειμένου να εκφράσει εγγράφως 
τις απόψεις του, αναπτύσσοντας τους προβαλλόμενους 
με την ενδικοφανή προσφυγή λόγους και τα τυχόν συνυ¬ 
ποβαλλόμενα σε αυτήν νέα στοιχεία ή τα επικαλούμενα 
με το αίτημά του νέα πραγματικά περιστατικά σύμφωνα 
με τα παραπάνω οριζόμενα. Ως νέα στοιχεία ορίζονται 
αυτά τα οποία δεν είχε στη διάθεσή της η φορολογική 
αρχή και δεν ήταν δυνατόν να τα λάβει υπ’ όψιν της 
κατά το χρόνο έκδοσης της προσβαλλόμενης πράξης. 

4. Προκειμένου να τύχουν εφαρμογής τα οριζόμενα 
στην προηγούμενη παράγραφο της παρούσας απόφα¬ 
σης, η Υπηρεσία Εσωτερικής Επανεξέτασης κρίνει εάν 
πρόκειται για νέα στοιχεία ή όχι ή για νέα πραγματικά 
περιστατικά, συνεκτιμώντας τα στοιχεία του φακέλου 

της υπόθεσης που έχει διαβιβασθεί από την αρμόδια 
φορολογική αρχή και κάθε άλλο πρόσφορο στοιχείο. 

5. Σε εξαιρετικές περιπτώσεις και εφόσον κατά την 
κρίση της Υπηρεσίας Εσωτερικής Επανεξέτασης συ¬ 
ντρέχει λόγος, η διενεργούμενη ακρόαση διεξάγεται 
και προφορικώς σε καθορισμένη ώρα και ημερομηνία 
εντός της Υπηρεσίας, ώστε ο υπόχρεος να αναπτύξει 
λεπτομερέστερα τους διαλαμβανόμενους στο έγγραφο 
της ακρόασής του ισχυρισμούς και τα τυχόν συνυπο¬ 
βαλλόμενα με την ενδικοφανή προσφυγή νέα στοιχεία 
ή τα επικαλούμενα με το αίτημά του νέα πραγματικά 
περιστατικά. Στην προφορική ακρόαση συμμετέχουν 
τρεις τουλάχιστον υπάλληλοι που ορίζονται από τον 
προϊστάμενο της Υπηρεσίας, μεταξύ των οποίων υπάλ¬ 
ληλος που χειρίζεται την υπόθεση και ο προϊστάμενος 
του αρμοδίου Τμήματος, καθώς και ο υπόχρεος ο οποί¬ 
ος παρίσταται αυτοπροσώπως ή με εξουσιοδοτημένο 
αντιπρόσωπο με βάση ειδικό πληρεξούσιο έγγραφο με 
θεώρηση του γνήσιου της υπογραφής από την κατά 
νόμο αρμόδια αρχή. 

6. Στην περίπτωση που ο υπόχρεος με την ενδικο- 
φανή προσφυγή, επικαλείται και προσκομίζει στοιχεία 
τα οποία κρίνονται ως νέα, καθόσον δεν τα είχε στην 
διάθεσή της η φορολογική αρχή και δεν ήταν δυνατόν 
να τα λάβει υπόψη της κατά την έκδοση της πράξης 
και κρίνεται ότι απαιτούνται πρόσθετες ελεγκτικές επα¬ 
ληθεύσεις ή έρευνες σε σχέση με την υπόθεση, ο Προ¬ 
ϊστάμενος της Υπηρεσίας Εσωτερικής Επανεξέτασης 
δύναται με αιτιολογημένη πράξη του να αναπέμπει την 
υπόθεση στην αρμόδια φορολογική αρχή, τάσσοντας 
ρητή προθεσμία προκειμένου η τελευταία να αποστείλει 
στην Υπηρεσία Εσωτερικής Επανεξέτασης το σχετικό 
της πόρισμα. 

7. Σε περίπτωση που η πράξη ακυρώνεται για λόγους 
τυπικής πλημμέλειας, ο Προϊστάμενος της αρμόδιας 
φορολογικής αρχής ενεργεί σύμφωνα με τα οριζόμενα 
στην απόφαση της Υπηρεσίας Εσωτερικής Επανεξέ¬ 
τασης. 

8. Ο Προϊστάμενος της Υπηρεσίας Εσωτερικής Επα¬ 
νεξέτασης, στο πλαίσιο της κατά τα ως άνω οριζόμενα 
ειδικής διοικητικής διαδικασίας - ενδικοφανούς προ¬ 
σφυγής, μπορεί να καλεί οποιονδήποτε για να παρέχει 
πληροφορίες και να αιτείται την προσκόμιση οποιου- 
δήποτε εγγράφου ή άλλου στοιχείου το οποίο κρίνεται 
αναγκαίο στο πλαίσιο της επανεξέτασης της πράξης, 
τηρουμένων των σχετικών διατάξεων περί επαγγελ¬ 
ματικού απορρήτου και προστασίας των ευαίσθητων 
προσωπικών δεδομένων. Επίσης μπορεί να προκαλεί 
γνωμοδοτήσεις ή γνωματεύσεις αρμοδίων οργάνων του 
Υπουργείου Οικονομικών και του Νομικού Συμβουλίου 
του Κράτους και ιδίως του Ειδικού Γραφείου Νομικού 
Συμβούλου Φορολογίας του Νομικού Συμβουλίου του 
Κράτους, σύμφωνα με τις διατάξεις που το διέπουν. 

9. Οι Υπηρεσίες, οι υπάλληλοι και τα όργανα της Γε¬ 
νικής Γραμματείας Δημοσίων Εσόδων οφείλουν, κατά 
προτεραιότητα να παρέχουν κάθε πληροφορία ή σχε¬ 
τικό έγγραφο και να αποφαίνονται εντός των τασσο- 
μένων προθεσμιών, σύμφωνα με τις σχετικές πράξεις 


και αποφάσεις του Προϊσταμένου της Υπηρεσίας Εσω¬ 
τερικής Επανεξέτασης. 

Άρθρο 5 

Έκδοση της απόφασης 

1. Ο Προϊστάμενος της Υπηρεσίας Εσωτερικής Επα¬ 
νεξέτασης ή ο Υποδιευθυντής Επανεξέτασης, εφόσον ο 
τελευταίος εξουσιοδοτείται σχετικώς, εκδίδει και κοινο¬ 
ποιεί αιτιολογημένη απόφαση μετά από εισήγηση του 
ορισθέντος ή των ορισθέντων υπαλλήλων, εντός προθε¬ 
σμίας εξήντα (60) ημερών από την ημερομηνία υποβολής 
της ενδικοφανούς προσφυγής. Ειδικά στην περίπτωση 
των ενδικοφανών προσφυγών που υποβάλλονται στην 
αρμόδια φορολογική αρχή μέχρι τις 28.2.2014, η προ¬ 
θεσμία έκδοσης και κοινοποίησης στον υπόχρεο της 
απόφασης, επεκτείνεται σε εκατόν είκοσι (120) ημέρες.. 
Σε κάθε περίπτωση η απόφαση περιέχει και την οριστική 
φορολογική υποχρέωση του υπόχρεου, το καταλογιζόμε- 
νο ποσό και την προθεσμία καταβολής αυτού. Εάν με την 
απόφαση ακυρώνεται, μερικά ή ολικά, ή τροποποιείται η 
πράξη της φορολογικής αρχής, η Υπηρεσία Εσωτερικής 
Επανεξέτασης οφείλει να αιτιολογεί την απόφαση αυτή 
επαρκώς με νομικούς ή και πραγματικούς ισχυρισμούς. 

2. Εάν εντός της κατά τα ανωτέρω προβλεπόμενης 
προθεσμίας, δεν εκδοθεί ή δεν έχει κοινοποιηθεί η 
απόφαση στον υπόχρεο, τότε θεωρείται ότι η ενδικο- 
φανής προσφυγή έχει απορριφθεί από την Υπηρεσία 
Εσωτερικής Επανεξέτασης και ο υπόχρεος έχει λάβει 
γνώση αυτής της απόρριψης κατά την εκπνοή της ανω¬ 
τέρω προθεσμίας. Στην περίπτωση που δεν έχει εκδο¬ 
θεί απόφαση, η Υπηρεσία Εσωτερικής Επανεξέτασης 
ενημερώνει το αργότερο εντός δυο ημερών από την 
εκπνοή της προβλεπόμενης για την έκδοση της από¬ 
φασης προθεσμίας την αρμόδια φορολογική αρχή για 
τις δικές της ενέργειες. 

3. Αντίγραφο της απόφασης, η οποία επέχει θέση τίτ¬ 
λου βεβαίωσης, αποστέλλεται άμεσα και στην αρμόδια 
φορολογική αρχή για τις δικές της ενέργειες. 

Άρθρο 6 

Μεταβατική διάταξη 

Ενδικοφανείς προσφυγές που ασκήθηκαν ενώπιον 
της Υπηρεσίας Εσωτερικής Επανεξέτασης και είναι 
εκκρεμείς κατά το χρόνο έναρξης ισχύος του Κώδικα 
Φορολογικής Διαδικασίας, εξετάζονται σύμφωνα με τις 
διατάξεις του άρθρου 70Β του ν. 2238/1994 και τα ορι¬ 
ζόμενα στα άρθρα 1 έως 5 της παρούσας απόφασης. 

Άρθρο 7 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

Αριθμ. 126658/Δ4 (2) 

Μετονομασία Νηπιαγωγείου Στρατονίκης Διεύθυνσης 
ΠΕ Χαλκιδικής. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 2 κεψ. Β' του 
Ν. 2817/2000 «Εκπαίδευση των ατόμων με ειδικές εκπαιδευ¬ 
τικές ανάγκες και άλλες διατάξεις» (ΦΕΚ 78 τ.Α7ΐ4-3-2000). 

2. Τις διατάξεις του άρθρου 59 παρ. 15 του Ν. 3966/2011 
«Θεσμικό πλαίσιο των Πρότυπων Πειραματικών Σχολεί¬ 
ων,Ίδρυση Ινστιτούτου Εκπαιδευτικής Πολιτικής, Οργά¬ 
νωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις». 

3. Τις διατάξεις του άρθρου 2 παρ. 1, 2 και 3 του 
αριθμ. 200/1998 Προεδρικού Διατάγματος «Οργάνωση 
και Λειτουργία Νηπιαγωγείων» (ΦΕΚ 161/τ.Α7ΐ3-07-1998). 

4. Την υπ’ αριθμ. 90595/ΣΤ5/05-07-2013 (ΦΕΚ 1667/τ. 
Β705-07-2013) κοινή απόφαση του Πρωθυπουργού και 
του Υπουργού Παιδείας και θρησκευμάτων με θέμα 
«Καθορισμός αρμοδιοτήτων στους Υφυπουργούς Παι¬ 
δείας και θρησκευμάτων, Κωνσταντίνο Γκιουλέκα και 
Συμεών Κεδίκογλου». 

5. Το υπ’ αριθμ. Φ.2/4675/05-09-2013 έγγραφο της Δι¬ 
εύθυνσης ΠΕ Χαλκιδικής. 

6. Την γνωμοδότηση του Δημοτικού Συμβουλίου του 
Δήμου Αριστοτέλη Ν. Χαλκιδικής. 

7. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Μετονομάζεται από το σχολικό έτος 2013 - 2014 το Νη¬ 
πιαγωγείο Στρατονίκης της Διεύθυνσης Πρωτοβάθμιας 
Εκπαίδευσης Ν. Χαλκιδικής σε Νηπιαγωγείο Σταγείρων 
- Στρατονίκης με έδρα τα Στάγειρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Σεπτεμβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 11498 

(3) 

Ένταξη των μελών Εκπαιδευτικού Προσωπικού του Τμή¬ 
ματος Εφαρμογών Πληροφορικής στη Διοίκηση και 
στην Οικονομία (ΕΠΔΟ) του πρ. ΤΕΙ Πάτρας με έδρα 
την Αμαλιάδα, και του Τμήματος Επιχειρηματικού 
Σχεδιασμού και Πληροφοριακών Συστημάτων του 
πρ. ΤΕΙ Πάτρας, στο Τμήμα Διοίκησης Επιχειρήσεων 
της Σχολής Διοίκησης και Οικονομίας του ΤΕΙ Δυτι¬ 
κής Ελλάδας, με έδρα την Πάτρα. 

Ο ΠΡΟΕΔΡΟΣ ΤΟΥ Τ.Ε.Ι. ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1404/83 «Νόμος πλαίσιο Τ.Ε.Ι.» 
όπως τροποποιήθηκε με τους ν. 2916/01, 3404/05,3549/07 
4009/2011 και 4076/2012 και ισχύει. 


2. Τις διατάξεις του Π.Δ. 94/2013 (ΦΕΚ 132/τ. Α75-6-2013). 

3. Το αρθ. 4 του Π.Δ. 94/2013 που αναφέρεται στη 
«Συγχώνευση Τμημάτων», (εδαφ. β, παρ. 1). 

4. Τις αιτήσεις επιλογής Τμήματος των μελών ΕΠ του 
Τμήματος Εφαρμογών Πληροφορικής στη Διοίκηση και 
στην Οικονομία (ΕΠΔΟ ) του πρ. ΤΕΙ Πάτρας με έδρα 
την Αμαλιάδα. 

5. Την πράξη 1/26-8-2013 της Συνέλευσης του ΤΕΙ Δυ¬ 
τικής Ελλάδας στην οποία αποφασίσθηκε η ένταξη των 
μελών ΕΠ του Τ μήματος Εφαρμογών Πληροφορικής στη 
Διοίκηση και στην Οικονομία (ΕΠΔΟ) στο Τμήμα Διοίκη¬ 
σης Επιχειρήσεων του Τ.Ε.Ι. Δυτικής Ελλάδας, με έδρα τη 
Πάτρα, βάση των διατάξεων του άρθ. 4 του Π.Δ. 94/2013. 

6. Την παρ. 16 του άρθρου 8 του Π.Δ. 94/2013 σύμφωνα 
με την οποία χρέη Προέδρου του Τ.Ε.Ι. Δυτ. Ελλάδας 
ασκεί ο Πρόεδρος του Τ.Ε.Ι. Πάτρας μέχρι την ανάδειξη 
του νέου Μονομελούς Οργάνου Διοίκησης. 

7. Την ανάγκη εύρρυθμης λειτουργίας του νεοϊδρυ- 
θέντος Τ.Ε.Ι. Δυτικής Ελλάδας το οποίο προέκυψε από 
την συγχώνευση των πρώην Τ.Ε.Ι. Πάτρας και Τ.Ε.Ι. Με¬ 
σολογγίου. 

8. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

Α) Την ένταξη των κάτωθι αναφερομένων μελών ΕΠ 
του Τμήματος Εφαρμογών Πληροφορικής στη Διοίκηση 
και στην Οικονομία (ΕΠΔΟ) του πρ. ΤΕΙ Πάτρας με έδρα 
την Αμαλιάδα, στο Τμήμα Διοίκησης Επιχειρήσεων της 
Σχολής Διοίκησης και Οικονομίας του ΤΕΙ Δυτικής Ελ¬ 
λάδας με έδρα την Πάτρα από 1/9/2013 ως ακολούθως: 

1. Παπαπετρόπουλου Πέτρου του Ανδρέα, βαθμίδας 
Μόνιμου Επίκουρου Καθηγητή σε προσωποπαγή θέση 
με γνωστικό αντικείμενο «Οικονομικά με έμφαση στην 
οικονομική των επιχειρήσεων». 

2. Πιερρακέα Χρήστου του Ιωάννη, βαθμίδας Καθη¬ 
γητή Εφαρμογών με θητεία τριών ετών με εξειδίκευση 
στο «Σχεδίασμά, ανάλυση και ανάπτυξη τεχνολογιών 
πληροφορικής». 

Β) Την ένταξη των κάτωθι αναφερομένων μελών ΕΠ 
του Τμήματος Επιχειρηματικού Σχεδιασμού και Πληρο¬ 
φοριακών Συστημάτων του πρ. Τ.Ε.Ι. Πάτρας, στο Τμήμα 
Διοίκησης Επιχειρήσεων της Σχολής Διοίκησης και Οι¬ 
κονομίας του ΤΕΙ Δυτικής Ελλάδας, με έδρα τη Πάτρα, 
από 1/9/2013 ως ακολούθως: 

1. Μητρόπουλου Ιωάννη του Αλέξανδρου, βαθμίδας 
Καθηγητή σε τακτική θέση με γνωστικό αντικείμενο 
«Λήψη αποφάσεων - επιχειρησιακός σχεδιασμός με 
έμφαση στις μεθόδους επιχειρησιακής έρευνας - κα¬ 
τανομής πόρων». 

2. Μπακάλη Αριστείδη του Νικολάου, βαθμίδας Επί¬ 
κουρου Καθηγητή σε τακτική θέση με γνωστικό αντι¬ 
κείμενο «Δομές δεδομένων με έμφαση στην ανάπτυξη 
λογισμικού». 

3. Ραφαηλίδη Απόστολου του Μανώλη, βαθμίδας Επί¬ 
κουρου Καθηγητή με θητεία τριών ετών με γνωστικό 

αντικείμενο «Επιχειρηματικός - Στρατηγικός Προγραμ¬ 
ματισμός». 

4. Κουτσονίκου Ιωάννη του Νικολάου, βαθμίδας Επί¬ 
κουρου Καθηγητή με θητεία τριών ετών με γνωστικό 
αντικείμενο «Διασύνδεση δικτύων και ηλεκτρονικό επι- 
χειρείν». 

5. Κακαρελίδη Γεώργιου του Σπύρου, βαθμίδας Καθη¬ 
γητή Εφαρμογών σε προσωποπαγή θέση με γνωστικό 
αντικείμενο «Επιχειρησιακή έρευνα με έμφαση στην 
εφαρμοσμένη στατιστική επιχειρήσεων». 


6. Αδαμόπουλου Νικόλαου του Γεωργίου, βαθμίδας 
Καθηγητή Εφαρμογών σε προσωποπαγή θέση με γνω¬ 
στικό αντικείμενο «Οικονομική της διοίκησης και λήψη 
αποφάσεων με έμφαση στις επιχειρησιακές και στατι¬ 
στικές μεθόδους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Αυγούστου 2013 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δίβΓ.β1@θί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 3 7 12309130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































